JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Iraan ehitab Süüriasse raketitehast
Iraani diktaator astub kõrvale
Venemaa karmistab haaret Lähis-Ida energia üle
Iisraeli sõjaväeluureteenistus Aman paljastas eelmine nädal
Iraani salaplaani ehitada raketitehas Lõuna-Süüriasse, Safita linna juurde,
Liibanoni põhjapiiri ääres.
Tehase toodang on mõeldud Hezbollah' kasutusse Liibanonis
ja Iisraeli arvates püütakse seal valmistada osi
Hezbollah' rakettide tabavusvõime parandamiseks täppisraketi tasemele.
Hezbollah'l on mitmeid tuhandeid Iraani päritolu keskmaarakette,
kuid nende täpsusvõime on väga nõrk.
Pärast mullust novembrit pole Iraan saanud saata Hezbollah'le uusi osi
selle vanade rakettide jaoks
ning nüüd püütakse uue tehasega olukorda parandada.
Kui president Trumpi kauakaalutud nn sajandi tehingu nimeline ettepanek
palestiinlaste ja Iisraeli rahulepinguks tammub paigal,
siis Florida osariik on sammukese edasi astunud.
Florida valitsus otsustas tunnustada Jeruusalemma
Iisraeli riigi igaveseks, jagamatuks pealinnaks,
võtmata seisukohta selle suhtes, kas linna võib jagada kahe riigi vahel,
kui Iisrael sellega nõus on.
Samas avaldas Florida kuberner Ron de Santis
oma osariigi poolt Iisraelile toetust. Nii soovitakse selgeks teha,
et USA seisab kindlalt oma lähima Lähis-Ida liitlase kõrval.
Kuberner esindab president Trumpiga sama vabariiklaste parteid
ja on jätkuvalt edendanud Golani tunnustamist Iisraeli osaks,
nagu otsustati juba 1920. a Rahvaste Liidu kohtumisel San Remos
Alates 1989. aastast Iraani valitsenud
ja riigi ülemjuhiks olnud imaam, ajatolla Ali Khamenei
on ametist kõrvale astumas.
Iraanis on presidendi võim selles mõttes formaalne,
et kõik suured suunaotsused kinnitab riigi usujuht,
mitte parlament Majlis ega president.
Juba on alanud spekulatsioonid Khamenei järglase teemal ja paistab,
et erinevate kandidaatide seas
on võimalusi vaid kõige karmima liini toetajail.
Mõnede drastilisima suuna toetajate arvates
võib kandideerivatest ajatolladest mööduda ja riigi etteotsa tõusta
Khamenei ustav toetaja kindral Qassem Soleimani.
Mõne nädala eest
leppisid Venemaa ja Liibanon kokku Vene riigifirma Rosnefti õigustes
ehitada Tripolisse terminal nafta ladustamiseks ja transiidiks.
Tripolis on üks Liibanoni suurimaid sadamaid
ja selle asukoht on Venemaa seisukohast ideaalne -
vaid ca 60 km kaugusel Venemaa suurtest,
Süürias asuvatest baasidest.
Naftaterminal on mõeldud ladustama nii Iraani kui Süüria toornaftat
selle edasi Venemaale toimetamiseks
ja et vedada samas mõlemasse riiki rafineeritud naftatooteid.
Nii püüab Venemaa vältida USA poolt Iraanile kehtestatud
nafta ekspordi ja impordiga seotud sanktsioone.
USA presidendi Lähis-Ida erinõunik Jason Greenblatt mõistis hukka
palestiinlaste passiivsuse rahukõneluste osas.
Tema avaldus vastas Abbasi esindaja Nabil Abu Rudeineh' süüdistustele,
kus väideti, et USA tegevusetus peatada Iisraeli asunduste ehitamine
olevat suurim takistus kõneluste soikusolemisele.
Sõnasõja teine pool Greenblatt tõdes,
et USA teeb kõik lepingu sõlmimiseks, kuid "teie ei tee omalt poolt midagi".
"Väidate, et tahate rahulepet
ja ometi teete samas pidevalt kõik, et seda ei sünniks," ütles Greenblatt.
The Jerusalem Posti artikli väitel
on Berliinist saanud Euroopa antisemitismi pealinn.
Väidetavalt tunnevad linna ca 30 000 juuti pidevalt ohtu
nii uusnatside kui moslemeist linnaelanike poolt.
Samas artiklis räägitakse, et Rootsis pole lood palju paremad.
Malmö juutide arv on langenud juba 500-le.
Ei Malmös ega Berliinis
julge juudid kasutada argielus enam avalikke rahvustunnuseid,
näiteks riietumises.
Uurimuse, millele Jerusalem Post viitas,
korraldas RIAS ehk Berliini Antisemitismi Uuringute ja Info Amet.
Selle väitel toimus Berliinis vaid 2018. a vältel
527 erinevat antisemitismi juhtumit.
RIAS-i sõnul on see eriti murettekitav seetõttu,
et juhtumite arv on kahekordistunud viimase paari aasta jooksul.
Iraani ülemjuht ajatolla Ali Khamenei täpsustas oma avaldusi USA kohta.
Varemalt kuulutas ta tihti Ameerikale surma,
nüüd on seda aga selgitatud.
Ajatolla sõnul ei taha Iraan surma kogu USA rahvale,
vaid üksnes selle praegusele presidendile Trumpile.
"Ameerika rahvas ei peaks minu avaldust isiklikult võtma,
sest peame silmas presidenti ja tema juhtgruppi -
välisminister Pompeot
ja Trumpi välispoliitika nõunikku John Boltonit," ütles ajatolla.
Toimetuse mäletamist mööda on iga Iraani juhtkond mõistnud surma
kõik oma islamirevolutsiooni järel ametis olnud USA presidendid -
nii Jimmy Carteri, Ronald Reagani, George Bush seeniori, Bill Clintoni,
George Bush juuniori kui Barack Obama.
Praegune Donald Trump on vaid ajaloo jätkumine.
Iraani lahkuva juhi avaldus
oli mõeldud lohutuseks suurele Ameerika rahvastikule.
Venemaa selget plaani haarata laiem kontroll kogu Lähis-Idas
näitab hästi see,
et välisminister Lavrov kutsus Moskvasse visiidile
kokku 12 juhtivat palestiinlaste rühmitust.
Et nende seas on ka Hamas, näitab,
et Venemaa tahab osalust ka Gaza mandrilava energiaväljadel,
kus arvatakse asuvat olulisi gaasimaardlaid.
Arvatakse, et Venemaa paneb ette moodustada kaks Palestiina riiki -
ühe Läänekaldal ja teise Gazas, millele on lisatud osa Siinaid.
Plaan näib liikuvat samas suunas
mis USA presidendi kantseleist lekkinud ettepanekudki.
Sellised olid tänased uudised.
Palu rahu Jeruusalemmale ja toeta Iisraeli!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee